Kogu oma tsiviliseerituse juures ei ole Põhja-Ameerika siiski igav - kultuurišokki vast nii kergesti ei saa, kuid vaatamist-mõtlemist jagub. Olgugi, et televiisorist ja arvutist tungib ameerikalik mõtteviis meile vägisi tuppa ning et asjad ongi nii, nagu me lugematust hulgast filmidest oleme näinud (mitte kõik asjad, aga mõned siiski). Eks igaühel ole oma ettekujutus USA-st ja asjadest, mis sellega seostuvad.  Minu jaoks tekitasid tuttava tunde auravad kanalisatsioonikaevud tänavatel, Campbelli purgisupid, kollased taksod New York'is. Kultuurinähtusena on see väga huvitav.